Notum sit omnibus tam presentibus quam futuris Rogerium de Anceyo, assensu domini Rainardi de Rubeomonte et Odonis, filii Odonis, a quo ipse feodaliter tenebat, et Raynaldo cum ceteris fratribus suis, Hugone videlicet et Joceranno assentientibus, Sancte-Marie ecclesie Molismensis quartam partem ejusdem ville Anceii decimationis, pro anima sua, libere contulisse. Notifficamus etiam et hoc quod dominus Stephanus de Monte-Barro, Lingonensis archidiaconus, minutam decimationem de Mercennaco predicte ecclesie Molismensi, pro patris sui antecessorumque animarum remedio, dedit. Unde ego, Gaudefredus, Dei gratia Lingonensis episcopus, caritatis zelo motus, propter pacis dilectionisque custodiam, has donationes propria manu confirmo et corroboro. Porro domum Marjot in atrio Montis-Lassonis sitam, quam dominus Matheus prefate Molismensis, quoquo modo possit acquirere, concedit, simili modo confirmo. Si quis autem istud violare presumpserit, sub Spiritu-Sancti anathemate divinum in perpetuum sentiat judicium. Actum anno ab Incarnatione Domini Mº Cº XLº VIIe.